Harjumaale Eesti meistrivõistlustelt koroona üksikmängus kolm medalit.

Koroonamängijate käesoleva aasta viimased meistrid, üksikmängudes, selgitati Kehra Keskkoolis.   
Läbi hooaja kestnud võistluste jooksul selgitati välja 40 meest ning 14 naist, kes 13 võistlusmängu jooksul pidid selgitama 2004 aasta üksikmängu meistrid. Meestel oli kavas 13 vooru šveitsi süsteemis, naistel oli kavas ringsüsteem, kus kõik kohtusid omavahel. Erinevatel põhjustel kõik osalemisõiguse taganud naised siiski osalenud ning seetõttu kujunes nende “tööpäev” veidi lühemaks, kuid pinget jätkus viimase vooru viimaste löökideni. 
Veel viimase vooru ajal võisid 3 naist hellitada lootusi meistritiitlile, kuid taas tuli närvide mängus kõige ebasoodsamast seisust välja 2003 aasta Euroopa meister Andrea Uustulnd (Viimsi KMK), kes alistas teda punktiga edestanud Virumaa koroonaamatsooni Annele Lello ning kogus 13 punkti. Esikoha võitmise tegi võimalikuks ka Andrea võistkonnakaaslase Eha Pesuri ebaedu, kes pidi leppima viimases voorus viigiga Kehra mängija Irina Kolgiga, mis jättis ta 12 punktiga võrdsete punktide juures Annele Lelloga pronksile. Medalivõimaluse jätis kasutamata Irina Kolk, kes viimases voorus vahepealsest võiduseisust hoolimata viigiga leppides kogus 11 punkti ja 4nda koha, järgnesid 10 punktiga 5. Gerli Aver Viljandist, 6. Maarika Samberg (Harju RSK KMK KeSa, 9 punkti), 7. Rimma Viirlaid (samuti KeSa, 7p), 8. Anne Treufeldt (Vaida KMK, 7 p), 9. Valve Nurmepuu (Kehra, 5p) ja 10. Kiira Tarassova (KeSa, 4p).
Võrdsete meeste heitluses üllatas võistluse alul ainsana 4 järjestikuse võiduga Kaupo Helm- Rosin (Kehra KMK), punkti kaugusel oli klubikaaslane Erki Lepik ning ülejäänud võistlejad olid kaotanud juba vähemalt 2 punkti. Pärast 8 vooru oli võistlus läinud väga põnevaks, sest ehkki Kaupo Helm-Rosin juhtis endiselt 13 punktiga, järgnesid  talle punktiste vahedega Allan Kiik Harju KEK RSK-st KeSa ning Jaan Kari Virumaalt, kuid vaid punkt vähem oli kogunud juba 5 meest. 10 vooru järel pääses üksi liidriks ka Jaan Kari 15 punktiga, kuid järgmise vooru järel juhtisid hoopis 16 punktiga teda võitnud Gert Müil ning Kaupo Helm-Rosin, punkt vähem oli kogunud ka Olav Karu (KeSa) ning Väino Ridal (Virumaa), 14 punkti Allan Vaupere, Jaanus Helm- Rosin (mõlemad Kehra), Eesti 2003 ja 2004 aasta edetabelivõitja Mihkel Lepist ning nädal tagasi rahvusvahelistel Sankt Peterburgi karikavõistlustel Novus- koroonas hõbemedaliga autasustatud Kalev Raidlepp (Viljandi MG SK). Viimases voorus kohtusid võrdselt 17 punkti kogunud Gert Müil- Olav Karu ning Jaan Kari (17p) ja tema klubikaaslane Väino Ridal (16 p). Võitsid esimesena nimetatud mängijad ning koefitsiendi lugemisel oli vahega 136-133 parem Virumaa koroonamängija, kes tuli seega teistkordselt Eesti individuaalseks meistriks jättes mulluse meistri hõbedale. Pronksi teenis viimase vooru tulise heitluse tagajärjel Kaupo Helm-Rosin, alistades Kalev Raidlepa. Tugeva lõpuspurdiga haaras 4 koha päeva jooksul heitliku mänguga hädas olnud Allan Vaupere, järgnesid 5. Olav Karu (17 p), 6. Birgo Ruberg (16 p, Virumaa), 7. Väino Ridal, 8. Mihkel Lepist (15 p), 9. Erki Lepik, 10. Kalev Raidlepp, 11. Urmas Mererand (Viimsi KMK), 12.  Kaspar Raidlepp (Viimsi), 13. Leonid Zjabrikov (KeSa), 14. Heino Merilaine (osalenud 8 Pärnu Ringi mängijaist parim). 14 punkti kogusid 15. Allan Kiik, 16. Jaanus Helm-Rosin ning 17. Guido Trees (Peningi KMK) ning punkti vähem juba 18. Tarmo Tarbe (Kehra KMK) ning 19. Olev Schmidt (KeSa). Harju mängijatest jõudsid 40 tugevama hulka võistlema veel 22. Aivar Toompalu (Vaida KMK,13p), 24. mängimise kõrval ka korraldusküsimustega tegelenud Ants Verk (Kehra KMK, 12p), 26. Purekkari KMK esindaja Mati Torop (12p). 31. Ants Oopkaup (10p), 35. Väino Mänd (10 p), 36. Rein Kelts (Tirts. 9 p), 37. Alar Balasjan (Vaida, 9p).
Järgmise võistlusena on lihavõttepühade ajal kavas järjekorras juba 34. Loo spordiklubi poolt korraldatavad nn Linnuvabriku auhinnavõistlused, mis seekord on alguseks juba uue hooaja edetabeli punktide kogumisel. Taas on kavas kõik mänguliigid, kusjuures 9. aprillil on kavas üksikmängud ning segapaarismäng ning 10. aprillil nais- ning meespaarismäng. Osavõtutasu on päeva kohta 25 krooni ning kaasa tuleb võtta kii ning vahetusjalatsid.
24. aprill tõotab koroonarindel kujuneda tuliseks koguni kahes kohas, sest sel päeval toimub Vaida Põhikooli spordisaalis noorte karikavõistluse otsustav etapp koos Rae valla Jüripäevaturniiriga ning Viljandis (korraldaja Leo Lukka sõnul selgub  lõplikult Loo võistluseks, kas võistlus toimub 24. või 25. aprillil) koroonahooaja lõppakord Estonian Masters Eesti ja Läti mängijate osavõtul.